Handout Number : 3147

**Mujib Climate Prosperity Plan will enable to attain prosperity  
 -- Environment Minister**

Dhaka, July 8:

The Minister for Environment, Forest and Climate Change Md. Shahab Uddin said Mujib Climate Prosperity Plan (MCPP), formulated and named after the Father of the Nation Bangabandhu Sheikh Mujibur Rahman commemorating his birth centenary, will enable to attain prosperity by weathering climate vulnerability through resilience and green development. The MCPP is an ambitious agenda for action taken under the leadership of Prime Minister Sheikh Hasina, who is a strong proponent of climate actions vis-a-vis technical and financial support for adaptation, resilience, low-carbon pathways, and loss and damage. We put forward this plan to respond to the growing  needs of economies highly vulnerable to climate change.

The Environment Minister said this this evening  while presenting "the Mujib Climate Prosperity Plan" in the planetary recovery and prosperity session of the V20 Ministerial Dialogue VII in the 1st Climate Vulnerables Finance Summit inaugurated by the honorable Prime Minister and CVF Chair Sheikh Hasina. Finance Ministers of the V20, Ministers and representatives from the G7 and G20 countries, Heads of International Financial Institutions, Multilateral Development Banks and partners were present in occasion.

The Minister said the initiatives taken by the Prime Minister Sheikh Hasina, as the Chair of the Climate Vulnerable Forum (CVF) Presidency, has played a crucial role in tackling the impacts of climate change which is being lauded nationally and across various global platforms. We also wish to indicate that members of the V20 can develop investor facing Climate Prosperity Plans with support from our CVF & V20 Joint Multi-Donor Fund.

The Minister said,  the plan set out here today, ensures that the climate-related risks and opportunities are fully understood and reflected in the decisions that public and private actors make. We have charted ways to improve policy and investment decisions and how we implement solutions. Most importantly, we show how domestic and international partners can together mobilize new funds and resources necessary to accelerate resilience and prosperity outcomes for our economy and our people.

Shahab Uddin said, Climate change has ushered in an era of multiple, intersecting systemic shocks, which demand equally effective and coordinated solutions. The intergenerational and international market failure associated with climate change warrants collective action. We thus look forward to working with the major economies and partners to ensure investment for realizing our shared vision from climate vulnerability to maximal resilience and prosperity.

#

Dipankar/Nice/Rafiqul/Rezaul/2021/2150 hours

তথ্যবিবরণী                                                                                          নম্বর : ৩১৪৫

**করোনায় দেশের অর্থনীতি টিকিয়ে রেখেছে দেশীয় প্রযুক্তিপ্রতিষ্ঠান ও স্টার্টআপ**

**-- আইসিটি প্রতিমন্ত্রী**

ঢাকা, ২৪ আষাঢ় (৮ জুলাই) :

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, করোনা মহামারিতে বাংলাদেশের অর্থনীতির চাকা সচল রাখতে কার্যকারী ভূমিকা রেখেছে দেশীয় প্রযুক্তি প্রতিষ্ঠান, মোবাইল ফিন্যান্সিয়াল সার্ভিস এবং স্টার্টআপ।

প্রতিমন্ত্রী আজ ভার্চুয়ালি ইউএনডিপি আয়োজিত এসডিজি স্টার্টআপভিত্তিক অ্যাক্সিলেটর প্রোগ্রামে বক্তৃতাকালে একথা বলেন।

প্রতিমন্ত্রী বলেন, বৈশ্বিক মহামারি করোনার সময়ে প্রতিক্ষেত্রে বাংলাদেশ প্রযুক্তির সর্বোচ্চ ব্যবহার করেছে। স্টার্টআপ প্রতিষ্ঠানগুলোর উদ্ভাবনী চিন্তা গুরুত্বপূর্ণ ভূমিকা পালন করছে।  প্রতিযোগীতায় জয়ী দলগুলোর উদ্ভাবনী ভাবনা বাংলাদেশ ও উগান্ডায় ইতিবাচক ভূমিকা রাখবে বলে তিনি উল্লেখ করেন।

বর্তমান সরকার দেশে স্টার্টআপ ইকোসিস্টেমের দিকে বেশি গুরুত্ব দিচ্ছে এবং এর ফলে দেশে বিদেশি বিনিয়োগের পরিমাণ বৃদ্ধি পেয়েছে উল্লেখ করে প্রতিমন্ত্রী আশাবাদ ব্যক্ত করে আরো বলেন, প্রধানমন্ত্রী শেখ হাসিনা এবং আইসিটি উপদেষ্টা সজীব ওয়াজেদের নেতৃত্বে বাংলাদেশ ২০৪১ সালের মধ্যে জ্ঞানভিত্তিক, প্রযুক্তিনির্ভর ও উন্নত দেশের মর্যাদা লাভ করবে।

এক্সেলেটর অনুষ্ঠানে অংশ নিয়ে বিভিন্ন তথ্য তুলে ধরেন ভালো সোশ্যাল ইন্টারপ্রাইজ, ফান্ডফিনা, মাইক্যাশ, স্বাধীন, ডব্লিউএইচআরআরএল, অ্যাগ্রো সাপ্লাই,  বোরলাগ, ফালমিংগো ফুড ,ফোর ফার্মিং এবং নাফিয়া ফার্মারস মার্কেটের প্রতিনিধিগণ।

স্বাগতিক বক্তব্য রাখেন তুরষ্কের বিদেশ বিষয়ক উপমন্ত্রী এবং ইইউ বিষয়ক পরিচালক অ্যাসেন আলটু ,অনুষ্ঠানে অন্যান্যের মধ্যে আরো বক্তব্য রাখেন উগান্ডার বিজ্ঞান, প্রযুক্তি ও উদ্ভাবন বিষয়ক মন্ত্রী ড. মনিকা মুসেনেরো, ইউএনডিপির তুরস্কের আবাসিক প্রতিনিধি লুইসা ভিটন এবং ইউএন টেকনোলজি ব্যাংকের ব্যবস্থাপনা পরিচালক জোশুয়া সেতিপা।

পরে, অ্যাক্সিলেটর প্রোগ্রামে ৪ স্টার্টআপকে জয়ী ঘোষণা করা হয়। এদের মধ্যে বাংলাদেশের স্বাধীন ও ভালো সোশ্যাল ইন্টারপ্রাইজ এবং উগান্ডার ফালমিংগো ফুড ও নাফিয়া ফার্মারস মার্কেট।

#

শহিদুল/পাশা/নাইচ/রফিকুল/রেজাউল/২০২১/২১১৬ ঘণ্টা

তথ্যবিবরণী                                                                                          নম্বর : ৩১৪৪

**চট্টগ্রাম বিভাগের বিভিন্ন জেলায় অসহায় ও কর্মহীনদের মাঝে ত্রাণ বিতরণ অব্যাহত**

ঢাকা, ২৪ আষাঢ় (৮ জুলাই) :

কোভিড-১৯ এর সংক্রমণ প্রতিরোধে চলমান কঠোর লকডাউনে আজ চট্টগ্রাম বিভাগের বিভিন্ন জেলায় অসহায়, কর্মহীন ও প্রান্তিক জনগোষ্ঠীর মাঝে প্রধানমন্ত্রীর উপহার হিসেবে বিভিন্ন ত্রাণসামগ্রী বিতরণ করা হয়।

ফেনীতে আজ ২০০জন কর্মহীন পরিবহণ শ্রমিকের মাঝে প্রধানমন্ত্রীর ঈদ উপহার বিতরণ করেন জেলা প্রশাসক আবু সেলিম মাহমুদ-উল হাসান। জেলা ত্রাণ ও পুনর্বাসন অফিসের মাধ্যমে করোনায় কর্মহীন এসব শ্রমিকদের প্রত্যেককে ৫ কেজি চাল, ১ কেজি ডাল, ২ প্যাকেট সেমাই, ১ লিটার তেল, ১ কেজি লবণ ও ১ কেজি চিনি প্রদান করা হয়।

এদিকে চাঁদপুর জেলা প্রশাসক অঞ্জনা খান মজলিশ আজ জেলা স্টেডিয়ামে ২৩৭ জন বেদে এবং তৃতীয় লিঙ্গের জনগোষ্ঠীর মাঝে প্রধানমন্ত্রীর ঈদ উপহার তুলে দেন। এছাড়া তাৎক্ষণিকভাবে ৫০ জন দুস্থ ও অসহায় মানুষের মাঝে রান্না করা খাবারের প্যাকেট তুলে দেয়া হয়। চাঁদপুর জেলার অতিরিক্ত জেলা প্রশাসক (সার্বিক) ইমতিয়াজ হোসেন ও চাঁদপুর সদর উপজেলা চেয়ারম্যান মোহাম্মদ নুরুল ইসলাম দেওয়ান-সহ বিভিন্ন গণমাধ্যমের প্রতিনিধিবৃন্দ এসময় উপস্থিত ছিলেন। তাছাড়া জেলা প্রশাসনের হটলাইন নাম্বারে ফোন করে ত্রাণ  সহায়তা প্রার্থী ৫০ জনের বাড়িতে স্বেচ্ছাসেবক টিমের মাধ্যমে প্রধানমন্ত্রীর উপহার পৌঁছে দেয়া হয়েছে।

লক্ষ্মীপুর জেলায় আজ জেলা প্রশাসন কর্তৃক প্রধানমন্ত্রীর উপহার হিসেবে ১৯০টি পরিবারের মাঝে ত্রাণসামগ্রী বিতরণ করা হয়। ত্রাণসামগ্রী হিসেবে প্রতি পরিবারকে ১০ কেজি চাল, ১ কেজি ডাল, ১ কেজি চিনি, ১ কেজি লবণ ও ১লিটার সয়াবিন তেল প্রদান করা হয়।

এদিকে নোয়াখালী জেলা প্রশাসনের সহযোগিতায় আজ ৩১৫টি পরিবারের মাঝে ত্রাণসামগ্রী বিতরণ করেছে জেলা ত্রাণ ও পুনর্বাসন অফিস। এ সময় প্রতিটি পরিবারকে ত্রাণসামগ্রী হিসেবে ১০ কেজি চাল, ২ কেজি ডাল, ২ কেজি আলু, ২ লিটার তেল ও হলুদ-মরিচের প্যাকেট প্রদান করা হয়।

#

ফয়সল/পাশা/নাইচ/রফিকুল/রেজাউল/২০২১/২০৩৮ ঘণ্টা

তথ্যবিবরণী                                                                                          নম্বর : ৩১৪৩

**অসাম্প্রদায়িক বাংলাদেশের গৌরব সমুন্নত রাখতে সাংস্কৃতিক আন্দোলন জোরদার করতে হবে**

**-- টেলিযোগাযোগ মন্ত্রী**

ঢাকা, ২৪ আষাঢ় (৮ জুলাই) :

অসাম্প্রদায়িক বাংলাদেশের গৌরব সমুন্নত রাখতে সাংস্কৃতিক আন্দোলন জোরদার করার আহ্বান জানিয়েছেন ডাক ও টেলিযোগাযোগ মন্ত্রী মোস্তাফা জব্বার। তিনি বলেন, জাতির পিতা বঙ্গবন্ধু শেখ মুজিবুর রহমান মুক্তিযুদ্ধের চেতনায় জাতি বিনির্মাণে সংবিধানে চার মূল নীতি দিয়ে গেছেন। জাতি বিনির্মাণের জন্য এই চার নীতি প্রধানতম দিকনির্দশনা বলে তিনি উল্লেখ করেন।

মন্ত্রী আজ ঢাকায় একাত্তরের ঘাতক দালাল নির্মূল কমিটি আয়োজিত ‘বাংলাদেশে আন্তঃধর্মীয় সম্প্রীতির চ্যালেঞ্জ: সরকার ও নাগরিক সমাজের করণীয়’ শীর্ষক আন্তর্জাতিক ওয়েবিনারে প্রধান অতিথির বক্তৃতায় এসব কথা বলেন।

একাত্তরের ঘাতক দালাল নির্মূল কমিটি’র সভাপতি শাহরিয়ার কবিরের সভাপতিত্বে অনুষ্ঠানে বাংলাদেশ হিন্দু বৌদ্ধ খ্রিস্টান ঐক্য পরিষদের সাধারণ সম্পাদক এডভোকেট রানা দাশ গুপ্ত,বাংলাদেশ সম্মিলিত ইসলামি জোটের সভাপতি হাফেজ মওলানা জিয়াউল হাসান, শহীদ জায়া শ্যামলী নাসরিন চৌধুরী, চট্টগ্রামের শঙ্কর মঠ ও মিশন সীতাকুণ্ডের অধ্যক্ষ স্বামী তপনানন্দ গিরি মহারাজ, সুপ্রিম সংঘ কাউন্সিল অভ্ বাংলাদেশের সাবেক সাধারণ সম্পাদক ভদন্ত এস লোকজিৎ থেরো, বিশ্ব ধর্ম সংস্কৃতি বিভাগ এবং ঢাকা বিশ্ববিদ্যালয়ের সহযোগী অধ্যাপক ফাদার ড. তপন ডি রোজারিও বক্তৃতা করেন।

মন্ত্রী বলেন, বঙ্গবন্ধুকে সপরিবারে হত্যার পর পরাজিত শক্তির এদেশীয় দোসররা সংবিধান পরিবর্তনের মাধ্যমে বাংলাদেশকে পাকিস্তান বানানোর চেষ্টা করে। একাত্তরের পরাজিত শত্রুদের গাড়িতে জাতীয় পতাকা তুলে দেয়া হয়। একুশ বছরের জঞ্জাল অপসারণ করে প্রধানমন্ত্রী শেখ হাসিনা মুক্তিযুদ্ধের চেনতার বাংলাদেশ প্রতিষ্ঠায় কাজ শুরু করেন। তার প্রায় ১৭ বছরের শাসনের ধারাবাহিকতায় বাংলাদেশ অসাম্প্রদায়িক জাতি হিসেবে বিশ্বে অনুকরণীয় দেশ হিসেবে প্রতিষ্ঠা লাভ করেছে। পাশাপাশি উন্নয়নে বাংলাদেশ বিশ্বে উন্নয়নের রোল মডেল হিসেবে প্রতিষ্ঠা লাভ করেছে বলে মন্ত্রী উল্লেখ করেন।

বীর মুক্তিযোদ্ধা মোস্তাফা জব্বার বলেন, ’৭২ এর সংবিধান বক্ষে ধারণ করেছি। রাজনৈতিক এবং সাংস্কৃতিক এই দুইয়ের সম্মিলিত প্রচেষ্টায় অসাম্প্রদায়িক চেতনার বাংলাদেশকে বঙ্গবন্ধুর সোনার বাংলা প্রতিষ্ঠার লক্ষ্যে এগিয়ে নেওয়াই আমাদের প্রত্যাশা। তিনি সামাজিক যোগাযোগ মাধ্যমে গুজব ছড়িয়ে মানুষে মানুষে বিভেদ সৃষ্টিকারীদের ব্যাপারে সতর্ক থাকার আহ্বান জানান। তিনি বলেন, ডিজিটাল নিরাপত্তা নিশ্চিত করতে সরকার বদ্ধপরিকর। সারা দেশে প্রতিটি থানায় ডিজিটাল অপরাধ দমনে বিশেষায়িত জনবল বৃদ্ধির প্রয়োজনীয়তার ওপর তিনি গুরুত্বারোপ করেন।

#

শেফায়েত/পাশা/নাইচ/রফিকুল/রেজাউল/২০২১/২০৩৫ ঘণ্টা

তথ্যবিবরণী                                                                                          নম্বর : ৩১৪২

**কোভিড**-**১৯** **সংক্রান্ত সর্বশেষ প্রতিবেদন**

ঢাকা, ২৪ আষাঢ় (৮ জুলাই) :

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ৩৬ হাজার ৮৫০ জনের নমুনা পরীক্ষা করে ১১ হাজার ৬৫১ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৯ লাখ ৮৯ হাজার ২১৯ জন।

গত ২৪ ঘণ্টায় ১৯৯ জন-সহ এ পর্যন্ত ১৫ হাজার ৭৯২ জন এ রোগে মৃত্যুবরণ করেছেন।

          করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৮ লাখ ৫৬ হাজার ৩৪৬ জন।

#

ফেরদৌস/পাশা/রফিকুল/রেজাউল/২০২১/১৯৩৩ ঘণ্টা

তথ্যবিবরণী                                                                                          নম্বর : ৩১৪০

**৩৩৩-এ কল করে খাদ্য সহায়তা পেল  জয়পুরহাটের ১১৮ পরিবার**

ঢাকা, ২৪ আষাঢ় (৮ জুলাই) :

৩৩৩ নম্বরে কল দিয়ে সহায়তা চেয়ে খাদ্য সহায়তা পেয়েছে জয়পুরহাটের ১১৮টি পরিবার। গতকাল  ১১৮টি পরিবারের মাঝে প্রধানমন্ত্রীর উপহার হিসেব খাদ্যসামগ্রী পৌঁছে দেয়া হয়। এতে উপকারভোগী লোক সংখ্যা ৪১২ জন।

খাদ্য সহায়তার মধ্যে ছিলো পরিবার প্রতি ১০ কেজি চাল, দুই লিটার সয়াবিন তেল, এক কেজি চিনি, সেমাই, শিশু খাদ্য হিসেবে এক প্যাকেট গুড়ো দুধ, নুডুলস ও পেঁয়াজ।

আজ জয়পুরহাট জেলা ত্রাণ ও পুনর্বাসন কার্যালয় ও জেলা তথ্য অফিসের  প্রতিবেদনে এ তথ্য জানা গেছে।

#

মারুফ/পাশা/রফিকুল/রেজাউল/২০২১/১৮৫৫ ঘণ্টা

তথ্যবিবরণী                                                                                          নম্বর : ৩১৩৯

**নির্মাণাধীন বা পরিত্যক্ত ভবনে পানি জমিয়ে রাখলে আইনগত ব্যবস্থা**

**-- স্থানীয় সরকার মন্ত্রী**

ঢাকা, ২৪ আষাঢ় (৮ জুলাই) :

স্থানীয় সরকার মন্ত্রী মোঃ তাজুল ইসলাম বলেছেন, সরকারি-বেসরকারি যে প্রতিষ্ঠানই হোক না কেন নির্মাণাধীন, পরিত্যক্ত বা যেকোন ভবনে পানি জমিয়ে রেখে ডেঙ্গু প্রজননে সহায়ক ভূমিকা রাখলে তাদের বিরুদ্ধে আইনগত ব্যবস্থা নেয়া হবে। ডেঙ্গু নিয়ন্ত্রণে দু-একদিনের মধ্যেই ঢাকা উভয় সিটি কর্পোরেশনে ম্যাজিস্ট্রেটের মাধ্যমে জোরালোভাবে মোবাইল কোর্ট পরিচালনা করা হবে।  এছাড়া, আগামী সোমবার এডিস মশা নিয়ন্ত্রণে প্রয়োজনীয় পদক্ষেপ নিতে জরুরি সভা ডাকা হয়েছে বলেও জানান মন্ত্রী।

মন্ত্রী আজ সরকারি বাসভবনে সাংবাদিকদের সাথে মতবিনিময়কালে এসব কথা বলেন।

মন্ত্রী বলেন, নির্মাণাধীন ও পরিত্যক্ত ভবন অথবা বাসার ছাদ, আঙিনা, ফুলের টব, ফ্রিজ-এয়ারকন্ডিশনে কোনো অবস্থাতেই যেন জমা পানি না থাকে সেদিকে লক্ষ্য রাখতে হবে। কারণ তিন দিনের বেশি জমানো পানিতে মশা প্রজনন হওয়ার সম্ভাবনা বেশি থাকে। নির্মাণাধীন এবং পরিত্যক্ত ভবনই হচ্ছে এডিস মশার প্রধান ঊর্বর জায়গা উল্লেখ করে তিনি বলেন, এসব জায়গায় জমানো পানিতে লার্ভিসাইড অথবা দশ হাজার স্কয়ার ফিট জায়গায় আড়াইশ গ্রাম কেরোসিন ঢেলে দিয়ে মশার প্রজনন ধ্বংস করা সম্ভব।

এ প্রসঙ্গে মো. তাজুল ইসলাম বলেন, মানুষকে বার বার এসব বিয়য়ে সচেতন করার পরেও অনেকে আমলে নিচ্ছেন না। তাই উভয় সিটি কর্পোরেশনে দশ জন করে ম্যাজিস্ট্রেট পদায়ন করা হয়েছে এবং আগামীকাল থেকে তারা অভিযান পরিচালনা করবে। যারা নির্দেশনা অমান্য করবে তাদের বিরুদ্ধে আইনানুগ ব্যবস্থা নিবেন বা জরিমানা করবেন।

মো. তাজুল ইসলাম আশা প্রকাশ করে বলেন, সবাই মিলে এক সাথে কাজ করলে এডিস মশা নিয়ন্ত্রণ করা সম্ভব। জনগণকে এ ব্যাপারে সচেতন করার জন্য ব্যাপক প্রচার প্রচারণা চালানো হচ্ছে। উভয় সিটি কর্পোরেশনের মেয়র অত্যন্ত আন্তরিকতার সাথে কাজ করছেন বলেও জানান তিনি।

মন্ত্রী নিজে অনেক নির্মাণাধীন ভবন, বাসা-বাড়ি পরিদর্শন করেছেন উল্লেখ করে জানান, এখন দরকার মানুষের সচেতনতা। সচেতন না হলে প্রতিরোধ করা কঠিন হবে। শুধু অভিযান চালিয়ে মশা নিয়ন্ত্রণ সম্ভব নয়।

#

হায়দার/পাশা/রফিকুল/রেজাউল/২০২১/১৮৪৫ ঘণ্টা

তথ্যবিবরণী                                                                                          নম্বর : ৩১৩৮

**রাজনৈতিক সরকারের সিদ্ধান্তসমূহ বাস্তবায়নে সমন্বয়ের দায়িত্বে সচিববৃন্দ**

**-- তথ্য ও সম্প্রচার মন্ত্রী**

ঢাকা, ২৪ আষাঢ় (৮ জুলাই) :

তথ্য ও সম্প্রচারমন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, রাজনৈতিক সরকারের সিদ্ধান্তসমূহ বাস্তবায়নে সমন্বয়ের দায়িত্ব দেয়া হয়েছে সচিববৃন্দকে। দায়িত্বাধীন জেলায় জনপ্রতিনিধিদের সাথে সমন্বয় করেই কাজ করছেন তারা।

মন্ত্রী আজ রাজধানীর মিন্টু রোডে তাঁর সরকারি বাসভবন থেকে অনলাইনে চট্টগ্রাম জেলা সমন্বয় সভার বৈঠকে সভাপতির বক্তব্যদান শেষে সাংবাদিকদের এসংক্রান্ত প্রশ্নের জবাবে একথা জানান। তথ্য ও সম্প্রচারমন্ত্রী এবং চট্টগ্রাম ৭ আসনের সংসদ সদস্য ড. হাছান মাহমুদের সভাপতিত্বে এবং স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব মোস্তফা কামাল উদ্দীনের সঞ্চালনায় বক্তব্য রাখেন জাতীয় সংসদের হুইপ সামশুল হক চৌধুরী, চট্টগ্রামের মেয়র রেজাউল করিম চৌধুরী, সাবেক মন্ত্রী আনিসুল ইসলাম মাহমুদ এমপি, চট্টগ্রামের বিভাগীয় কমিশনার মো: কামরুল হাসান এনডিসি, চট্টগ্রাম মেট্রোপলিটন পুলিশ কমিশনার সালেহ মো: তানভীর পিপিএম, চট্টগ্রামের ডেপুটি কমিশনার মোহাম্মদ মমিনুর রহমান, জেলা স্বাস্থ্য বিভাগ ও অন্যান্য দপ্তরের প্রতিনিধিবৃন্দের অনলাইন অংশগ্রহণে সভায় করোনা ভাইরাস পরিস্থিতি মোকাবিলাসহ চট্টগ্রামের সার্বিক উন্নয়নে বিভিন্ন গণমুখী সিদ্ধান্ত নেয়া হয়।

করোনা ভাইরাস মোকাবিলার পরিস্থিতিতে বিভিন্ন জেলার সমন্বয়ের দায়িত্ব সচিবদের দেয়া হয়েছে, এবিষয়ে প্রশ্নের জবাবে মন্ত্রী বলেন, ‘সরকারি কার্যক্রম সমন্বয়ের দায়িত্ব সচিবরাই পালন করেন এবং সে হিসেবেই সচিবদের মূলত: বিভিন্ন জেলায় সরকারি কার্যক্রম সমন্বয়ের দায়িত্ব দেয়া হয়েছে। গণতান্ত্রিক দেশের সরকার একটি রাজনৈতিক সরকার, এই রাজনৈতিক সরকারের দেশ পরিচালনা করার ক্ষেত্রে, করোনা নিয়ন্ত্রণ করার ক্ষেত্রে, করোনা মোকাবিলা করার ক্ষেত্রে, ত্রাণ তৎপরতা চালানোর ক্ষেত্রে এবং অন্যান্য ক্ষেত্রে অর্থাৎ কোভিড উদ্ভুত পরিস্থিতিতে সরকারের সিদ্ধান্তগুলো সমন্বয় করার জন্যই সচিবদের দায়িত্ব দেয়া হয়েছে।’

সচিবরা যে সমস্ত জেলায় সমন্বয়কের দায়িত্ব পালন করছেন তারা সেখানে সেই জেলার মন্ত্রী, সংসদ সদস্য এবং অন্যান্য জনপ্রতিনিধি যারা আছেন তাদের সাথে আলোচনা করেই সমন্বয়টা করছেন, সুতরাং এখানে কাউকে বড় বা খাটো করা হয়নি উল্লেখ করে ড. হাছান বলেন, সচিবরাই সরকারি কাজে সবসময় সমন্বয় করেন এখানেও সমন্বয় করার জন্যই তাদেরকে দায়িত্ব দেয়া হয়েছে।

উদাহরণ দিয়ে মন্ত্রী বলেন, ‘আজকে যেমন চট্টগ্রামের সভা হচ্ছে, এই সভার সভাপতিত্ব করছি আমি। আর মোস্তফা কামাল সাহেব যিনি সচিব চট্টগ্রাম জেলার সমন্বয়েকের দায়িত্ব পেয়েছেন তিনি পুরো বিষয়টি সঞ্চালনা করছেন। আমরা সবাই আলোচনা করেই সিদ্ধান্ত গ্রহণ করছি এবং সেই সিদ্ধান্তগুলোই বাস্তবায়ন করা হবে। সমন্বয়ের দায়িত্ব যে সচিবকে দেয়া হয়েছে তিনি সেই সমন্বয়টা করবেন অন্যান্য জেলার ক্ষেত্রেও তাই।’

মেগা প্রকল্পগুলোর অর্থ কমিয়ে করোনার টিকা সংগ্রহের কাজে লাগানোর জন্য বিএনপি নেতা মোশাররফ হোসেনের প্রস্তাবের বিষয়ে সাংবাদিকদের অপর এক প্রশ্নের জবাবে আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেন, বিএনপি’র মত জোড়াতালি দিয়ে আওয়ামী লীগ দেশ চালায় না। টিকা ক্রয়ের জন্য কোনো প্রকল্পের বরাদ্দ কমানোর প্রয়োজন নেই।

তথ্যমন্ত্রী বলেন, ‘বিএনপি নিজেরা দেশ পরিচালনায় ব্যর্থ ছিলেন, সেজন্য তারা এদিক থেকে ‘কাট’ করে ওদিক এভাবে জোড়াতালি দিয়ে দেশ চালিয়েছে। তাদের সেই জোড়াতালি দিয়ে আমাদের দেশ চালাতে হবে না। প্রধানমন্ত্রী সফলভাবেই দেশ পরিচালনা করছেন, কোনো জায়গা থেকে কমিয়ে কোনো কিছু করতে হবে না। করোনা মোকাবিলার জন্য বিশেষত: করোনার টিকা কেনার জন্য পর্যাপ্ত অর্থ বরাদ্দ রাখা হয়েছে।’

পাতা-২

দরিদ্র জনগোষ্ঠীর প্রতি নজর দেয়া নিয়ে বিএনপি মহাসচিবের পরামর্শের বিষয়ে প্রশ্নের জবাবে মন্ত্রী বলেন, ‘সরকার প্রথমদফা লকডাউনের সময় ৭ কোটির বেশি মানুষকে সহায়তা দিয়েছে। ইতোমধ্যে আরো কয়েক কোটি মানুষকে সহায়তা দেয়া হয়েছে এবং এই সহায়তা চলমান রয়েছে। একইসাথে আমাদের দলের পক্ষ থেকেও পর্যাপ্ত পরিমাণ সহায়তা দেয়া হচ্ছে। প্রধানমন্ত্রী বঙ্গবন্ধুকন্যা আওয়ামী লীগের সভাপতি জননেত্রী শেখ হাসিনা দলের সকল নেতাকর্মীকে জনগণের পাশে থাকতে বলেছেন এবং সেই আহ্বানে সাড়া দিয়ে আমাদের দলের সর্বস্তরের নেতাকর্মীরা জনগণের পাশে দাঁড়িয়েছে।’

ড. হাছান বলেন, ‘মির্জা ফখরুল ইসলাম আলমগীর সাহেব তো জনগণের পাশে দাঁড়াননি, শুধু টেলিভিশনেই বক্তব্য দেন আর মাঝেমধ্যে অনলাইনে উঁকি দিয়ে বক্তব্য দেন, সেকারণেই তারা একথাগুলো বলছেন। দেশে কি কোনো হাহাকার আছে! আজকে ১৬ মাস করোনা বাংলাদেশে আঘাত হেনেছে, একজন মানুষ তো না খেয়ে মৃত্যুবরণ করেনি। এটিই হচ্ছে সরকারের সফলতা। আমরা ইনশাআল্লাহ এই পরিস্থিতিও মোকাবিলা করতে পারবো। আমি মির্জা ফখরুল সাহেবকে বলবো এ ধরনের পরামর্শ না দিয়ে জনগণের পাশে দাঁড়ানোর জন্য।’

পরে টিভি নাট্য পরিচালকদের সংগঠন ডিরেক্টরস গিল্ড এবং অভিনয় শিল্পী সংঘের নেতৃবৃন্দ মন্ত্রী ড. হাছান মাহ্‌মুদের সাথে তাঁর বাসভবনে তাঁর সাথে সাক্ষাৎ করেন। চলচ্চিত্র শিল্পী কল্যাণ ট্রাস্ট আইন ২০২১ এর আওতায় প্রযোজ্য ক্ষেত্রে টেলিভিশন শিল্পীদের অন্তর্ভুক্ত করায় মন্ত্রীকে ফুলেল শুভেচ্ছা ও কৃতজ্ঞতা জানান তারা।

তথ্য ও সম্প্রচার মন্ত্রণালয়ের সচিব মো: মকবুল হোসেন, ফেডারেশন অভ্ টেলিভিশন প্রফেশনালস অর্গানাইজেশনস-এফটিপিও চেয়ারম্যান নাট্যব্যক্তিত্ব মামুনুর রশীদ, ডিরেক্টরস গিল্ড সভাপতি সালাউদ্দিন লাভলু, সাধারণ সম্পাদক কামরুজ্জামান সাগর, অভিনয় শিল্পী সংঘের সভাপতি শহীদুজ্জামান সেলিম, সাধারণ সম্পাদক আহসান হাবিব নাসিম ও প্রেজেন্টারস প্ল্যাটফর্মের সাধারণ সম্পাদক আনজাম মাসুদ এ সময় উপস্থিত ছিলেন।

#

আকরাম/পাশা/রফিকুল/রেজাউল/২০২১/১৮১০ ঘণ্টা

তথ্যবিবরণী                                                                                          নম্বর : ৩১৩৬

**ঢাকার জলাবদ্ধতা নিরসনে কাজ করছে সরকার**

**-- পানি সম্পদ প্রতিমন্ত্রী**

ঢাকা, ২৪ আষাঢ় (৮ জুলাই) :

ঢাকা-নারায়ণগঞ্জ-ডেমরা (ডিএনডি) এলাকার জলাবদ্ধতা নিরসনে পানি সম্পদ মন্ত্রণালয়ে এক জরুরি বৈঠক অনুষ্ঠিত হয়। আজ মন্ত্রণালয়ের প্রতিমন্ত্রী দপ্তরের মিনি কনফারেন্স রুমে বৈঠক শেষে পানি সম্পদ প্রতিমন্ত্রী কর্নেল (অব.) জাহিদ ফারুক জানান, জলাবদ্ধতা দূরকল্পে প্রকল্প এলাকার পাশাপাশি বাইরে পূর্ব লালপুর ও পূর্ব ইসদাইরে ৫ কিউসেক ক্ষমতা সম্পন্ন ২টি লো-লিফট পাম্প স্থাপন হয়েছে। ফতুল্লা এলাকার খালসমূহে খননকাজ চলমান আছে।

জলাবদ্ধতা নিরসনে উপমন্ত্রী এ কে এম এনামুল হক শামীম বলেন, প্রকল্পটি বাস্তবায়িত হলে ড্রেনেজ ব্যবস্থাপনার দৃশ্যমান উন্নয়ন হবে। প্রকল্পাধীন এলাকার জলাবদ্ধতা নিরসনে সর্বাত্নক প্রচেষ্টা অব্যাহত আছে। যেকোন প্রতিবন্ধকতা দূর করতে নিরলস কাজ করা হচ্ছে।

এসময় পানি উন্নয়ন বোর্ডের মহাপরিচালক ফজলুর রশিদ, প্রধান প্রকৌশলী আব্দুল মতিন সরকার, প্রকল্প পরিচালক রণেন্দ্র শংকর, ১৯ ইঞ্জিনিয়ার কন্সট্রাকশন ব্যাটালিয়নের লে.কর্নেল মো: তাকবীম চৌধুরীসহ সংশ্লিষ্টরা উপস্থিত ছিলেন।

প্রসঙ্গত, ২০১৬ সালে অত্র এলাকার জলাবদ্ধতা সমস্যা নিরসনকল্পে ‘ঢাকা-নারায়ণগঞ্জ-ডেমরা (ডিএনডি) এলাকার নিষ্কাশন ব্যবস্থার উন্নয়ন প্রকল্প (২য় পর্যায়ে)’ প্রধানমন্ত্রী প্রকল্পটি অনুমোদন করেছিলেন। জুন ২০২০ সময়সীমা নিয়ে প্রকল্প বাস্তবায়নে পানি উন্নয়ন বোর্ড ও সেনাবাহিনীর মধ্যে সমঝোতা স্মারক হয়। নকশা পরিবর্তন, নতুন আইটেম যুক্ত হওয়ায় প্রকল্প মেয়াদ ৩ বছর বৃদ্ধি এবং প্রকল্প ব্যয় ৫৫৮১৯.৭৯ লক্ষ টাকা থেকে বেড়ে ১২৯৯৯১.১৭ লক্ষ টাকা নির্ধারণ করা হয়।

#

আসিফ/পরীক্ষিৎ/শাম্মী/আসমা/২০২১/১৬৪০ ঘণ্টা

তথ্যবিবরণী                                                                                          নম্বর : ৩১৩৫

**শেখ হাসিনার নেতৃত্বে রাষ্ট্র তার অনিবার্য দায়িত্ব পালন করছে**

- শ ম রেজাউল করিম

ঢাকা, ২৪ আষাঢ় (৮ জুলাই) :

মৎস্য ও প্রাণিসম্পদ মন্ত্রী শ ম রেজাউল করিম বলেছেন, শেখ হাসিনার কাছে ধনী-দরিদ্রের কোন ব্যবধান নেই। তিনি মনে করেন এদেশ কুলি-মজুর-চাষি, ধনী-দরিদ্র সকলের দেশ। এদেশের মানুষের প্রতি মমত্ব শেখ হাসিনা যেভাবে লালন করেন, এটা অতীতে কেউ পারে নি। তাঁর কাছে সকল শ্রেণি-পেশার মানুষ রাষ্ট্রের সম্মানিত নাগরিক। সেজন্য তাঁর সরকারের পক্ষ থেকে করোনায় ক্ষতিগ্রস্ত বিভিন্ন শ্রেণি-পেশার মানুষের জন্য মানবিক সহায়তা প্রদান করা হচ্ছে। শেখ হাসিনার নেতৃত্বে প্রতিটি নাগরিকের জন্য রাষ্ট্র তার অনিবার্য দায়িত্ব পালন করছে।

মন্ত্রী আজ ঢাকায় তাঁর বাসভবন থেকে পিরোজপুর সদর উপজেলা প্রশাসন আয়োজিত উপজেলায় করোনায় ক্ষতিগ্রস্ত বিভিন্ন শ্রেণি-পেশার মানুষদের মাঝে মানবিক সহায়তা বিতরণ অনুষ্ঠানে ভার্চুয়ালি প্রধান অতিথির বক্তৃতায় এসব কথা বলেন।

মন্ত্রী বলেন, শেখ হাসিনা যতদিন বেঁচে আছেন, ততদিন বাংলাদেশে একটি লোকও অনাহারে মারা যাবে না। একটি লোকও চিকিৎসাহীন অবস্থায় মারা যাবে না। করোনা মহামারিসহ সকল ভয়াবহ দুর্যোগ ও প্রতিকূল অবস্থা আমরা মোকাবিলা করছি। রাষ্ট্র ক্ষতিগ্রস্ত মানুষের পাশে আছে শেখ হাসিনা পাশে আছেন।

মন্ত্রী সকলকে স্বাস্থ্যবিধি মেনে চলা এবং অপ্রয়োজনীয় বাইরে যাওয়া থেকে নিজেদের বিরত রাখার আহ্বান জানান। তিনি বলেন, পিরোজপুরে অক্সিজেন সংকট যাতে দেখা না দেয় সেজন্য পর্যাপ্ত অক্সিজেন রিজার্ভের ব্যবস্থা রাখা হয়েছে। পিরোজপুরের মানুষকে চিকিৎসার জন্য বাইরে যেতে হবে না বলে আশাবাদ ব্যক্ত করেন তিনি।

পিরোজপুর সদর উপজেলা নির্বাহী কর্মকর্তা বশির আহমেদের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন পিরোজপুরের জেলা প্রশাসক আবু আলী মোঃ সাজ্জাদ হোসেন, পুলিশ সুপার হায়াতুল ইসলাম খান, পিরোজপুর জেলা পূজা উদযাপন পরিষদের সভাপতি বিমল চন্দ্র মন্ডল, সাধারণ সম্পাদক গোপাল বসু, জেলা ইমাম সমিতির সভাপতি ফারুক আব্দুল্লাহ, জেলা ব্যবসায়ী সমিতির সভাপতি গোলাম মাওলা প্রমুখ।

অনুষ্ঠানে পিরোজপুর সদর উপজেলায় করোনায় ক্ষতিগ্রস্ত মোট ৬৭৫ জন বিভিন্ন শ্রেণি-পেশার মানুষকে সরকারের মানবিক সহায়তা কার্যক্রমের আওতায় নগদ অর্থ বিতরণ করা হয়। করোনায় ক্ষতিগ্রস্ত স্থানীয় পরিবহন শ্রমিক, অটোচালক, নরসুন্দর, পরিচ্ছন্নতাকর্মী, ধোপা, হোটেল শ্রমিক এবং দোকান কর্মচারীদের মাঝে এ সহায়তা দেওয়া হয়েছে।

#

ইফতেখার/পরীক্ষিৎ/শাম্মী/আসমা/২০২১/১৫৩০ ঘণ্টা

তথ্যবিবরণী                                                                                          নম্বর : ৩১৩৪

**জলবায়ু সুরক্ষায় বাংলাদেশের ভূমিকা ও নেতৃত্ব সুদৃঢ় হচ্ছে**

**- পরিবেশমন্ত্রী**

ঢাকা, ২৪ আষাঢ় (৮ জুলাই) :

পরিবেশ, বন ও জলবায়ু পরিবর্তন মন্ত্রী এবং ‘সাউথ এশিয়া কোঅপারেটিভ এনভায়রনমেন্ট প্রোগ্রাম (সাকেপ) এর গভর্নিং কাউন্সিলের চেয়ারম্যান মোঃ শাহাব উদ্দিন বলেছেন, পরিবেশ ও জলবায়ু সুরক্ষায় দক্ষিণ এশীয় অঞ্চলে আগামী দিনগুলোতে বাংলাদেশের ভূমিকা ও নেতৃত্ব আরো সুদৃঢ় হবে। তিনি বলেন, প্রধানমন্ত্রী শেখ হাসিনার নেতৃত্বে দক্ষিণ এশিয়ায় পরিবেশ ও জলবায়ু পরিবর্তনের বিরূপ প্রভাব মোকাবিলায় সাকেপ গুরুত্বপূর্ণ ভূমিকা রাখবে।

মন্ত্রীর সাথে গতকাল সন্ধ্যায় তাঁর ঢাকার বাসভবনে সাকেপ এর নবনিযুক্ত মহাপরিচালক ড. মোঃ মাছুমুর রহমান সৌজন্য সাক্ষাতকালে তিনি এসব কথা বলেন।

পরিবেশমন্ত্রী বলেন, পারস্পরিক সহযোগিতা, টেকনোলজি ট্রান্সফার, সচেতনতা বৃদ্ধি ও অভিজ্ঞতা বিনিময়ের মাধ্যমে এ অঞ্চলে পরিবেশ ও জলবায়ু পরিবর্তনের প্রভাব মোকাবিলায় সাকেপ-এর সদস্য দেশসমূহ একসাথে কাজ করবে।

পরিবেশমন্ত্রী দক্ষিণ এশিয়ার দেশগুলোতে জলবায়ু পরিবর্তনের বিভিন্ন ক্ষতিকর দিক এবং তা উত্তরণে সাকেপ এর ভূমিকা নিয়ে আলোচনা করেন। তিনি এসময় নবনিযুক্ত মহাপরিচালক কে অভিনন্দন জানান এবং তাঁকে সব ধরনের সহযোগিতার আশ্বাস প্রদান করেন।

উল্লেখ্য, বাংলাদেশ এই প্রথম বারের মত আগামী তিন বছরের জন্য সাকেপ এর মহাপরিচালক পদ পেয়েছে ।

#

দীপংকর/পরীক্ষিৎ/শাম্মী/আসমা/২০২১/১৪৩০ ঘণ্টা

তথ্যবিবরণী                                                                                          নম্বর : ৩১৩৩

**বাণিজ্যমন্ত্রী টিপু মুনশি’র নাম ও ছবি ব্যবহার করে**

**ভুয়া ফেসবুক পরিচালনা থেকে বিরত থাকার আহ্বান**

ঢাকা, ২৪ আষাঢ় (৮ জুলাই) :

বাণিজ্যমন্ত্রী টিপু মুনশি’র নাম ও ছবি ব্যবহার করে সামাজিক যোগাযোগ মাধ্যম ফেসবুকে একাধিক একাউন্ট খুলে বেশ কিছুদিন ধরে প্রচারণা চালানো হচ্ছে বলে বাণিজ্যমন্ত্রীর দপ্তর থেকে জানানো হয়েছে। এতে বাণিজ্যমন্ত্রীর ভাবমূর্তি ক্ষুন্ন করার সম্ভাবনা রয়েছে। এ বিষয়ে দেশের আইন-শৃংখলা রক্ষাকারী বাহিনী পুলিশ এবং র‌্যাবের তথ্যপ্রযুক্তি বিষয়ক গোয়েন্দা শাখা প্রয়োজনীয় কার্যক্রম পরিচালনা করছে। বাণিজ্যমন্ত্রীর নামে এসব ভুয়া একাউন্ট পরিচালনাকারীদের অনৈতিক কাজ থেকে বিরত থাকার জন্য মন্ত্রীর দপ্তর থেকে অনুরোধ জানানো হয়েছে। অন্যথায়, দায়ী ব্যাক্তিদের বিরুদ্ধে প্রয়োজনীয় আইনগত কঠোর ব্যবস্থা গ্রহণ করা হবে।

বাণিজ্যমন্ত্রী টিপু মুনশি নিজ নাম ও ছবি ব্যবহার করে কোন ফেসবুক একাউন্ট পরিচালনা করেন না এবং তাঁর কোন ফেসবুক একাউন্ট নেই। এ বিষয়ে গত ৬ জুলাই ঢাকার রমনা মডেল থানায় একটি সাধারণ ডায়েরি (জিডি নং ২৩৯) দায়ের করা হয়েছে ।

#

লতিফ/পরীক্ষিৎ/শাম্মী/আসমা/২০২১/১২৩০ ঘণ্টা

তথ্যবিবরণী                                                                                          নম্বর : ৩১৩২

**বরিশালের ৩৫০ পরিবারের মাঝে করোনাকালীন ত্রাণ বিরতণ**

ঢাকা, ২৪ আষাঢ় (৮ জুলাই) :

বরিশাল বিভাগের কোভিড-১৯ মোকবিলায় ক্ষতিগ্রস্ত ও কর্মহীন হয়ে পড়া বিভিন্ন জনগোষ্ঠীর মাঝে সরকারের ত্রাণসামগ্রী বিতরণ ও মানবিক সহায়তা কার্যক্রম অব্যাহত রয়েছে। গতকাল বরিশাল জেলায় করোনাকালীন সহায়তা কার্যক্রমের আওতায় হিজড়া ও মান্তানা সম্প্রদায়সহ গরিব, অসহায়, দুঃস্থ দিনমজুরসহ হতদরিদ্র ৩৫০ পরিবারের মাঝে এসব ত্রাণসামগ্রী বিতরণ করা হয়।

বরিশাল জেলা প্রশাসনের আয়োজনে এই ত্রাণ সামগ্রী বিতরণ করেন জেলা প্রশাসক জসীম উদ্দীন হায়দার। প্রতি পরিবারের জন্য ১২ কেজি চাল, ৬ কেজি আটা, ৩ কেজি ডাল, ১ কেজি চিনি, ১ কেজি লবন, ২ লিটার সয়াবিন তেল, ১ কেজি চিড়া, ৬টি সাবান ও ৫০০ গ্রাম সুজি বিতরণ করেন।

বরিশাল জেলা তথ্য কর্মকর্তা এবং জেলা ত্রাণ ও পুনর্বাসন কর্মকর্তার কার্যালয় থেকে প্রতিবেদনে এ তথ্য জানানো হয়।

#

জাহাঙ্গীর/পরীক্ষিৎ/শাম্মী/আসমা/২০২১/১২৩০ ঘণ্টা